Hanumanasana

Hanumanasana (), Sikap Hanuman (Jawi: ), atau Sikap Monyet (Jawi:  ) ialah asana duduk dalam yoga moden sebagai senaman. Ia adalah versi yoga bagi split depan.

 Etimologi dan asal-usul

Nama ini berasal daripada perkataan Sanskrit Hanuman (entiti dewa dalam agama Hindu yang menyerupai monyet) dan asana (postur). Sikap ini memperingati lompatan besar yang dilakukan oleh Hanuman untuk sampai ke Lanka dari tanah besar India.

Sikap ini tidak dijelaskan dalam teks hathayoga zaman pertengahan. Ia muncul pada abad ke-20 dalam pelbagai tradisi yoga moden, seperti dalam First Steps to Higher Yoga (1970) oleh Swami Yogesvarananda (sebagai Vikatasana), dalam Ashtanga vinyasa yoga oleh Pattabhi Jois, dalam Asana Pranayama Mudra Bandha (2003) oleh Swami Satyananda Saraswati, dan dalam Light on Yoga (1966) oleh B. K. S. Iyengar.

Penerangan

Hanumanasana ialah sikap lanjutan (dinilai 36 daripada 64 oleh B. K. S. Iyengar). Sika ini dicapai dari posisi melutut, meregangkan satu kaki ke hadapan dan yang lain lurus ke belakang sambil menyokong badan dengan tangan sehingga sikap penuh dikuasai. Tangan kemudiannya boleh diletakkan dalam posisi berdoa (Anjali Mudra). Akhir sekali, lengan boleh diregangkan di atas kepala, dan tapak tangan dirapatkan. Iyengar menyatakan bahawa untuk mencapai sikap penuh, seseorang mesti membuat "beberapa percubaan setiap hari" dan bersedia untuk mencubanya untuk "tempoh yang lama".

 Lihat juga 
 Samakonasana, bentuk yoga bagi split sisi

 Rujukan 

 Pautan luar 
 Panduan langkah demi langkah

Category:Asana duduk
Category:Asana asimetri